Leder for sikkerhet

Leder for sikkerhet (LFS) er i Norge betegnelsen på en person som utnevnes ved arbeider ved eller på høyspenningsanlegg. Personen skal inneha relevant fagbrev, f.eks. energimontør eller energioperatør, eller være kompetent i henhold til Forskrift om eletroforetak og kvalifikasjonskrav for arbeid knyttet til elektriske anlegg og elektrisk utstyr (FEK) § 7. I november 2024 oppdaterte Direktoratet for samfunnssikkerhet og beredskap (DSB) regelverket ved å innføre nye kvalifikasjonskrav; etter dette er det ikke lenger tillatt med LFS uten relevant faglig kompetanse.

Denne personen utnevnes av driftsentralen, eller bemyndiget person og har ansvaret for et arbeidslag (ved arbeid på eller ved høyspenningsanlegg skal det være minimum 2 personer for å ivareta sikkerheten). Denne personen står dermed ansvarlig for at arbeidet gjennomføres trygt og uten fare for skader o.l og kan bare delta i arbeidet når dette er forenlig med oppgaven som LFS. LFS kan avskjerme og avsperre arbeidsområder for å bedre sikkerheten som en av flere barrierer mot farlige situasjoner.

 Forskrifter 

 Forskrift av 28. april 2006 om sikkerhet ved arbeid i og drift av elektriske anlegg, i kraft 1. juli 2006
 Forskrift av 19. juni 2013 om elektroforetak og kvalifikasjonskrav for arbeid knyttet til elektriske anlegg og elektrisk utstyr, i kraft 1. juli 2013

 Referanser 

Eksterne lenker

 Statnetts Instruks for Leder for sikkerhet (pdf), godkjent 30.12.2024

Kategori:Elektrisk energiforsyning
Kategori:Elektrisk sikkerhet
Kategori:Energi i Norge